Diari Oficial de la Generalitat Valenciana


Sumari del DOGV 6096, del 07-09-2009 (2009/9818)

Notificació a Pack Omega, SL. Expedient número 41/09.
-----------------------------------------------------

### Dades del document

Número de DOGV
:   6096

Data del DOGV
:   07-09-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/9818


Data del document
:   05-08-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Pack Omega, SL. Expedient número 41/09. [2009/9818]  
D'acord amb el que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99, per mitjà del present edicte es notifica a l'interessat que a continuació s'expressa la proposta de resolució dictada per l'instructor de l'expedient de sanció.  
Expedient número 41/09 incoat a Pack Omega, SL, CIF C53443790. Proposta de resolució de data 5 d'agost de 2009, per la qual es proposa imposar-li una multa de nou mil euros (9.000 €), així com el comís i la destrucció de la màquina per la instal·lació i explotació a l'establiment denominat Vera's Bar, situat a la carretera Torrevieja-Cartagena, km 85, Cap Roig, Centre Comercial Bella Vista Loc. 2/3, d'Orihuela Costa (Alacant), d'una màquina recreativa de tipus A, model no homologat, que manca de les marques preceptives i de tota la documentació reglamentària.  
D'acord amb l'article 20.2 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar, només podran adquirir màquines recreatives i d'atzar per a la seua explotació les persones físiques o jurídiques que tinguen la condició d'empresa operadora. La mercantil Pack Omega, SL, ha instal·lat la màquina recreativa sense tindre esta condició d'empresa operadora.   
L'establiment on es troba instal·lada la dita màquina no figura autoritzat ni inscrit en el Registre d'Establiments Autoritzats per a la Instal·lació de Màquines Recreatives i d'Atzar.  
Tot això d'acord amb els fonaments següents:  
- D'acord amb l'article 5 de la Llei 4/1988, de 3 de juny, del Joc de la Comunitat Valenciana, els jocs i apostes permesos només podran practicar-se amb els requisits, en les condicions i en els establiments i llocs assenyalats en esta llei i les seues disposicions reglamentàries. D'altra banda l'article 10.2 de la llei esmentada disposa que les condicions per a la instal·lació s'establiran reglamentàriament.  
- L'article 9 del Reglament de Màquines Recreatives i d'Atzar, aprovat pel Decret del Consell 115/2006, de 28 de juliol, establix que «no podrà ser objecte de fabricació, distribució, importació i comercialització per a la seua venda, gestió, explotació i instal·lació en l'àmbit de la Comunitat Valenciana, cap màquina o aparell dels regulats en el present reglament el model del qual no haja sigut prèviament inscrit en el corresponent Registre de Models».  
- L'article 37 del Reglament de Màquines Recreatives i d'Atzar, aprovat per Decret del Consell 115/2006, de 28 de juliol, disposa que «totes la màquines a què es referix el present reglament que es troben en explotació i instal·lades, hauran de portar necessàriament incorporades i de forma visible des de l'exterior:  
a) Les marques de fàbrica a què es referix l'article 15 del present reglament.  
b) La placa d'identitat a què es referix l'article 16.  
c) La Guia de Circulació amb les diligències corresponents, degudament protegida de qualsevol possible deteriorament.  
d) L'autorització d'instal·lació o butlletí de situació que està emparant la dita màquina.  
e) Carta de pagament acreditativa d'estar al corrent de l'ingrés dels tributs específics en matèria de joc».  
- La màquina instal·lada en l'establiment no té tots els requisits reglamentaris.  
- L'article 33.1.b del Reglament de Màquines Recreatives i d'Atzar, aprovat per Decret del Consell 115/2006, de 28 de juliol, establix que les màquines de tipus B «podran instal·lar-se en els locals destinats amb caràcter exclusiu a l'activitat pública de bar, cafeteria o restaurant, pubs, sales de ball/festes i discoteques, en les sales de bingo i salons de joc legalment autoritzats i en els locals autoritzats per este reglament per a la instal·lació de màquines de tipus C».   
- D'acord amb l'article 35.1 del Reglament de Màquines Recreatives i d'Atzar, aprovat per Decret del Consell 115/2006, de 28 de juliol, pel qual s'aprova el Reglament de Màquines Recreatives i d'Atzar, «els titulars dels establiments ressenyats en l'article 33 d'este reglament que vulguen instal·lar màquines recreatives dels tipus A i B, hauran de sol·licitar en model normalitzat l'autorització i inscripció en el registre d'establiments corresponent».  
- Conforme a l'article 20.2 del Reglament de Màquines Recreatives i d'Atzar, aprovat pel Decret del Consell, 115/2006, de 28 de juliol, «només podran adquirir màquines recreatives i d'atzar per a la seua explotació les persones físiques o jurídiques que tinguen la condició d'empresa operadora».  
- La mercantil interessada no té la condició d'empresa operadora i, en conseqüència, no podia explotar la màquina recreativa instal·lada en l'establiment Vera's Bar.  
- L'establiment on es va instal·lar la màquina no compta amb la preceptiva autorització per a la instal·lació de màquines recreatives i d'atzar, ni consta que s'haja iniciat cap tràmit per a la seua obtenció.  
L'últim domicili conegut és la urbanització Los Altos Amapolas, número 4, pis 6, Orihuela Costa.  
Cosa que es comunica a l'interessat als efectes oportuns i previstos en els articles 58 i 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99. També se li comunica que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc en la Comunitat Valenciana, i correspon imposar la sanció a la Sotssecretaria d'Economia, Hisenda i Ocupació, d'acord amb el que disposa l'article 27 mencionat, i que disposa d'un termini de 15 dies hàbils, comptat des de la publicació del present edicte, per a al·legar el que estime oportú en la seua defensa, d'acord amb l'article 30 del text legal mencionat.  
I perquè valga de notificació a la persona interessada consignada anteriorment, s'expedix el present edicte.  
València, 5 d'agost de 2009.- La cap del Servici de Joc: Amparo Gálvez Badenas.